Virat Kohli mentioned MS Dhoni and Ravi Shastri: বিৰাট কোহলীয়ে টেষ্ট অধিনায়কত্ব ত্যাগ কৰাৰ কথা ঘোষণা কৰিছে অৰ্থাৎ তেওঁ আৰু কোনো ফৰ্মেটত টীম ইণ্ডিয়াক নেতৃত্ব নিদিব। বিৰাটে শনিবাৰে সামাজিক মাধ্যমত এটা পোষ্ট শ্বেয়াৰ কৰিছিল।
বিশ্বৰ অন্যতম প্ৰসিদ্ধ বেটছমেন বিৰাট কোহলিয়ে (Virat Kohli) টেষ্ট দলৰ অধিনায়কত্ব ত্যাগ কৰিছে। তেওঁ আৰু কোনো ফৰ্মেটত ভাৰতীয় ক্ৰিকেট দলক নেতৃত্ব নিদিব। তেওঁ শনিবাৰে সামাজিক মাধ্যমত এটা আৱেগিক পোষ্ট লিখি তেওঁৰ সিদ্ধান্তৰ বিষয়ে অৱগত কৰিছিল। বিৰাটে যোৱাবছৰ কৈছিল যে তেওঁ টি-২০ বিশ্বকাপৰ (T20 World Cup-2021) পিছত এই ফৰ্মেটত অধিনায়কত্বৰ দায়িত্ব গ্ৰহণ নকৰে। আনহাতে, এদিনীয়া দলৰ অধিনায়কত্বৰ পৰাও তেওঁক বিচিচিআয়ে আঁতৰাই দিয়ে। (এএফপি)
টেষ্ট দলৰ পৰাও অধিনায়কত্ব ত্যাগ কৰা বিষয়টোৱে এতিয়া দেশত যথেষ্ট চৰ্চা লাভ কৰিছে। অধিনায়কত্ব ত্যাগ কৰাৰ বিষয়ে অৱগত কৰি তেওঁ লিখা পোষ্টত মাত্ৰ ২গৰাকী প্ৰাক্তন ক্ৰিকেটাৰৰ নাম উল্লেখ কৰিছিল- এগৰাকী প্ৰাক্তন অধিনায়ক মহেন্দ্ৰ সিং ধোনি আৰু আনগৰাকী প্ৰাক্তন মুখ্য প্ৰশিক্ষক ৰবি শাস্ত্ৰী। ধোনিয়ে টেষ্টৰ অধিনায়কত্বৰ পৰা পদত্যাগ কৰাৰ পিছতহে বিৰাটক ২০১৪ চনত দলটোক নেতৃত্ব দিয়াৰ সুযোগ দিয়া হৈছিল। (এএফপি)
বিৰাটে টীম ইণ্ডিয়াৰ প্ৰাক্তন মুখ্য প্ৰশিক্ষক ৰবি শাস্ত্ৰীক ধন্যবাদ জনায়। তেওঁ তেওঁৰ পোষ্টত লিখিছিল- 'ৰবি ভাই আৰু সহায়ক কৰ্মচাৰীসকলক ধন্যবাদ, যিসকলে এই বাহনখনৰ পিছফালৰ ইঞ্জিনৰ দৰে আছিল, যিয়ে আমাক টেষ্ট ক্ৰিকেটত নিৰন্তৰ ওপৰলৈ লৈ গৈছিল। আপোনালোক আটায়ে এই দিশত এটা ডাঙৰ ভূমিকা পালন কৰিছে। (এএফপি)
বিৰাটে তেওঁৰ পোষ্টত পুনৰ লিখিছিল- অৱশেষত আপোনাক বহুত ধন্যবাদ এম এছ ধোনি, যিয়ে মোক এজন অধিনায়ক হিচাপে বিশ্বাস কৰিছিল, ভাৰতীয় দলক আগুৱাই নিয়াৰ বাবে মোক এগৰাকী সক্ষম ব্যক্তি ৰূপে বিচাৰি পাইছিল। (এএফপি)
বিৰাট কোহলিয়ে ২০১৪ চনত টেষ্ট ফৰ্মেটত অধিনায়কত্বৰ দায়িত্ব গ্ৰহণ কৰিছিল। ৩৩ বছৰীয়া বেটছমেনজনে ৬৮খন মেচত ভাৰতীয় টেষ্ট দলক নেতৃত্ব দি ৪০খন মেচ জিকিছিল। ২০১১ চনত টেষ্ট অভিষেক কৰা বিৰাটে এতিয়ালৈকে ফৰ্মেটত ৯৯খন মেচ খেলিছে আৰু ২৭টা শতক, ২৮টা অৰ্ধশতকৰ বাবে মুঠ ৭৯৬২ ৰান সংগ্ৰহ কৰিছে। (এএফপি)
বিৰাট কোহলিৰ অধীনত ভাৰতে শেহতীয়াকৈ দক্ষিণ আফ্ৰিকাৰ বিৰুদ্ধে ৩খন খেলৰ টেষ্ট শৃংখলাত পৰাজিত হয়। শৃংখলাটো শেষ হোৱাৰ মাত্ৰ ১ দিন পিছত তেওঁ টেষ্ট অধিনায়কত্ব ত্যাগ কৰে। তেওঁ টি-২০ৰ অধিনায়কত্বও ত্যাগ কৰিছে, আৰু ইয়াৰ পিছত তেওঁক এদিনীয়া ফৰ্মেটত অধিনায়কত্বৰ পৰা আঁতৰোৱা হৈছিল। (এএফপি)
প্ৰায় ৩০০০ কোটি টকাৰ সম্পত্তি! নাই স্ত্ৰী-সন্তান, জানেনে কোন হ'ব ছলমান খানৰ এই বিশাল সম্পত্তিৰ উত্তৰাধিকাৰী!
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
